AQShdagi aeroportda ikki yo‘lovchi samolyoti to‘qnashdi

United Airlines (AQSh) va Lufthansa (Germaniya) aviakompaniyalari samolyotlari Nyu-Jersi shtatidagi Newark Liberty aeroportida to‘qnashib ketdi. Bu haqda Airlive portali ma’lum qildi.

Hodisa 11-oktabr, seshanba kuni ro‘y berdi. Pekindan uchib kelgan va bortida 150 yo‘lovchi bo‘lgan United Airlines layneri uchish-qo‘nish maydonida qanoti bilan nemis havo kemasiga tegib ketdi.
Lufthansa bortida hodisa chog‘ida yo‘lovchilar bo‘lmagan. Jabrlanganlar haqida ma’lumot berilmadi.
AQSh fuqarolik aviatsiyasi federal boshqarmasi hodisa sabablarini tekshirmoqda.